CELEX: 62014CN0570
Language: mt
Date: 2014-12-09 00:00:00
Title: Kawża C-570/14: Talba għal deċiżjoni preliminari mressqa mill-Juzgado Mercantil N °3 de Barcelona (Spanja) fid- 9 ta’ Diċembru 2014 – Nuria Robirosa Carrera u César Romera Navales vs Banco Popular Español, S.A.

9.2.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 46/36
            
         Talba għal deċiżjoni preliminari mressqa mill-Juzgado Mercantil No 3 de Barcelona (Spanja) fid-9 ta’ Diċembru 2014 – Nuria Robirosa Carrera u César Romera Navales vs Banco Popular Español, S.A.
   (Kawża C-570/14)
   (2015/C 046/42)
   Lingwa tal-kawża: l-Ispanjol
   
      Qorti tar-rinviju
   
   Juzgado Mercantil de Barcelona
   
      Partijiet fil-kawża prinċipali
   
   
      Rikorrenti: Nuria Robirosa Carrera u César Romera Navales
   
      Konvenut: Banco Popular Español, S.A.
   
      Domandi preliminari
   
   
               1)
            
            
               L-Artikolu 43 tal-Liġi Spanjola dwar il-proċedura ċivili, li jipprekludi lil qorti milli tipproponi lill-partijiet sospensjoni eventwali tal-proċeduri ċivili meta qorti jew tribunal ieħor ikun ressaq talba għal deċiżjoni preliminari quddiem il-Qorti tal-Ġustizzja tal-Unjoni Ewropea, jikkostitwixxi limitazzjoni ċara għad-dispożizzjonijiet tal-Artikolu 7 tad-Direttiva 93/13/KEE (1), fir-rigward tad-dmir tal-Istati Membri li jiżguraw li, fl-interess tal-konsumaturi u tal-kompetituri, jkunu jeżistu mezzi adegwati u effettivi biex jieqaf l-użu ta’ klawżoli inġusti f’kuntratti konklużi mal-konsumaturi mill-bejjiegħa jew fornituri?
            
         
               2)
            
            
               L-Artikolu 721.2 tal-Liġi Spanjola dwar il-proċedura ċivili, li jipprekludi lil qorti milli tadotta jew tipproponi ex officio l-adozzjoni ta’ mizuri kawtelatorji fi proċeduri individwali li fihom ikun qed jintalab l-annullament ta’ kundizzjoni ġenerali minħabba li din hija inġusta, jikkostitwixxi limitazzjoni ċara għad-dispożizzjonijiet tal-Artikolu 7 tad-Direttiva 93/13/KEE, fir-rigward tad-dmir tal-Istati Membri li jiżguraw li, fl-interess tal-konsumaturi u tal-kompetituri, jkunu jeżistu mezzi adegwati u effettivi biex jieqaf l-użu ta’ klawżoli inġusti f’kuntratti konklużi mal-konsumaturi mill-bejjiegħa jew fornituri?
            
         
               3)
            
            
               L-effetti tal-miżuri kawtelatorji li jistgħu jiġu adottati, kemm jekk ex offiċio kemm jekk fuq talba tal-partijiet, fil-kuntest ta’ proċedura li tinvolvi azzjoni individwali, għandhom jiġu estiżi sa ma tingħata deċiżjoni definittiva fil-proċedura individwali, jew inkella fi proċedura kollettiva li taffettwa l-eżerċizzju tal-azzjonijiet individwali, bil-għan li jiġu żgurati l-mezzi adegwati u effettivi previsti fl-imsemmi Artikolu 7 tal-imsemmija Direttiva?
            
         
      (1)  Direttiva tal-Kunsill 93/13 KEE, tal-5 ta’ April 1993, dwar klawżoli inġusti f’kuntratti mal-konsumatur (ĠU Edizzjoni Speċjali bil-Malti, Kapitolu 15, Vol. 2, p. 288)